Το σπίτι της Marica είναι ένα σχετικά πρόσφατα ανακαινισμένο, ήσυχο, μικρό διαμέρισμα σε ένα παλιό αλλά γραφικό κτίριο με εσωτερική αυλή. Είναι πεντακάθαρο, εξοπλισμένο με οτιδήποτε χρειαστήκαμε, είχε μέχρι σαμπουάν, αφρόλουτρο και μωρομάντηλα! Βρίσκεται σε πολύ καλό σημείο, στο κέντρο του Bergamo, πολύ κοντά τόσο σε εμπορικά όσο και σε κάθε είδους άλλα μαγαζιά (καφέ και εστιατόρια). Επίσης, είναι αρκετά κοντά στο σταθμό των τρένων (15' περπάτημα) αλλά και στο τελεφερικ που σε ανεβάζει στην Πάνω Πόλη. Η Marica ήταν πολύ άμεση, κατατοπιστική και συνεπής στην επικοινωνία της, ξεκάθαρη και διακριτική. Γενικά, δεν αντιμετωπίσαμε κανένα πρόβλημα ούτε με την ίδια ούτε και με το σπίτι τόσο στη συννενόησή μας πριν όσο και κατά τη διάρκεια της διαμονής μας εκεί. Μείναμε όλοι πολύ ικανοποιημένοι.